**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL KLAIPĖDOS MIESTO SAVIVALDYBĖS TARYBOS 2017 M. LIEPOS 27 D. SPRENDIMO nR. t2-181 „DĖL NEVYRIAUSYBINIŲ ORGANIZACIJŲ IR BENDRUOMENINĖS VEIKLOS STIPRINIMO 2017–2019 METŲ VEIKSMŲ PLANO ĮGYVENDINIMO 2.3 PRIEMONĖS „REMTI BENDRUOMENINĘ VEIKLĄ SAVIVALDYBĖSE“ ĮGYVENDINIMO KLAIPĖDOS MIESTO SAVIVALDYBĖJE APRAŠO PATVIRTINIMO“ PAKEITIMO**

**1. Sprendimo projekto esmė, tikslai ir uždaviniai.**

Šio sprendimo projekto tikslas – patvirtinti naujos redakcijos Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje aprašą (toliau – Aprašas), pagal Socialinės apsaugos ir darbo ministerijos 2018 m. gegužės 30 d. įsakymu Nr. A1-245 patvirtintą „Dėl Lietuvos Respublikos socialinės apsaugos ir darbo ministro 2017 m. gegužės 25 d. įsakymo Nr. A1-259 „Dėl nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašo patvirtinimo“ pakeitimo“ įgyvendinimo aprašą ir Klaipėdos miesto savivaldybei dalyvauti įgyvendinant 2.3 priemonę „Remti bendruomeninę veiklą savivaldybėse“ bei pritraukti finansavimą bendruomeninei veiklai plėtoti.

**2. Projekto rengimo priežastys ir kuo remiantis parengtas sprendimo projektas.**

Aprašas parengtas vadovaujantis Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ pavyzdiniu aprašu, patvirtintu Lietuvos Respublikos socialinės apsaugos ir darbo ministro 2017 m. gegužės 25 d. įsakymu Nr. A1-259 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašo patvirtinimo“ (2018 m. gegužės 30 d. įsakymo Nr. A1- 245 redakcija).

Socialinės apsaugos ir darbo ministerija aukščiau minėtu įsakymu patvirtinusi aprašo pakeitimą, rekomenduoja savivaldybėms dalyvauti įgyvendinant 2.3 priemonę „Remti bendruomeninę veiklą savivaldybėse, bei minėto aprašo 49 punktu nustatė, kad savivaldybės taryba privalo ne vėliau kaip iki 2018 m. liepos 16 d. patvirtinti Savivaldybės tvarkos aprašą, kuris taps pagrindu skelbiamam konkursui pagal programą „Remti bendruomeninę veiklą savivaldybėse“. Tuo tikslu būtina patvirtinti Nevyriausybinių organizacijų ir bendruomeninės veiklos 2017 – 2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje aprašo naują redakciją, siekiant dalyvauti Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo priemonės programoje.

Esminiai Aprašo pakeitimai, t. y. detalizuoti projekto paraiškų turinio reikalavimai, paraiškų teikimas, sukonkretintos ir detalizuotos paraiškų vertinimo procedūros, vertinant projektus gali būti skiriami projektų paraiškoms papildomi balai. Nustatyti paraiškų vertinimo kriterijai ir numatytas didžiausias ir mažiausias projektui galimas skirti balas bei kiti redakciniai pakeitimai.

**3. Kokių rezultatų laukiama.**

Patvirtinus Aprašą ir įgyvendinus Priemonę, tikimasi, kad tai paskatins Klaipėdos bendruomenių savarankiškumą tenkinant socialinius jų narių (gyventojų) poreikius, narių (gyventojų) sutelktumą ir tarpusavio pasitikėjimą, bendruomeninę veiklą, sudarys sąlygas bendruomeninėms, religinėms, kitoms nevyriausybinėms organizacijoms dalyvauti priimant sprendimus dėl bendruomenių (gyventojų) socialinių poreikių tenkinimo.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Šiam sprendimo projektui įgyvendinti papildomų lėšų nereikia. Priemonės įgyvendinimui lėšos skiriamos iš valstybės biudžeto. Lietuvos Respublikos socialinės apsaugos ir darbo ministerijos programai įgyvendinti skirtos lėšos.

**7. Galimos teigiamos ar neigiamos sprendimo priėmimo pasekmės.**

Teigiamos - bus patvirtinta Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje aprašo nauja redakcija ir šiuo pagrindu bendruomeninės veiklos rėmimo projektai Klaipėdos miesto savivaldybėje prisidės prie Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo.

Neigiamų pasekmių nenumatyta.

PRIDEDAMA:

1. . Lietuvos Respublikos socialinės apsaugos ir darbo ministerijos 2018 m. birželio 1 d. rašto Nr. (31.3-44) SD – 3137 „Dėl priemonės „Remti bendruomeninę veiklą savivaldybėse“ įgyvendinimo“, kopija, 1 lapas;

2. Lietuvos Respublikos socialinės apsaugos ir darbo ministro 2018 m. gegužės 30 d. įsakymu Nr. A1- 245 „Dėl Lietuvos Respublikos socialinės apsaugos ir darbo ministro 2017 m. gegužės 25 d. įsakymo Nr. A1-259 „Dėl nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašo patvirtinimo“ pakeitimo“ kopija, 43 lapai;

3. Lietuvos Respublikos socialinės apsaugos ir darbo ministro 2017 m. gegužės 25 d. įsakymo Nr. A1-259 „Dėl Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašo patvirtinimo“ kopija, 1 lapas.

4. Klaipėdos miesto savivaldybės tarybos 2017 m. liepos 27 d. sprendimu Nr. T2-181 „Dėl Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ Klaipėdos miesto savivaldybėje aprašo patvirtinimo“ kopija, 7 lapai;

5. Lietuvos Respublikos vietos savivaldos įstatymo išrašas, 1 lapas.

Socialinių reikalų departamento direktorė Audra Daujotienė